text: Jubilæum bliver fejret med hundredvis af sejlskibe
  07 juni 2019 kl. 18.43
  Haderslev-værftet X-Yachts fejrer 40-års jubilæum. Det sker med sejlskibe fra forskellige lande.
  Lystbådehavnen i Haderslev er ved at være godt fyldt op.
  120 sejlskibe fra forskellige lande kommer her i pinsen til havnen. De skal sejle Gold Cup 2019 - i anledningen af at Haderslev-værftet X-Yachts' fejrer sit 40-års jubilæum.
  Fredag ankom de mange sejlskibe, der var briefing og velkomstbuffet – og koncert.
  Lørdag og søndag står den så på sejlads til den store guldmedalje. Søndag aften er der præmieoverrækkelse.
  
  10.000 mennesker samlet i Haderslev
  Det er i det hele taget en pinse med mange mennesker i Haderslev.
  For der er også Haderslev Regatta. En næsten 100 år gammel tradition, hvor der lørdag og søndag bliver roet på Haderslev Dam.
  Endelig er der Haderslev Cup i fodbold. Haderslev Fodboldklub har inviteret 164 hold fra ind- og udland for at dyste og have det sjovt på grønsværen.
  Arrangørerne forventer, at de tre arrangementer tiltrækker op mod 10.000 mennesker til byen.
  